ZMLUVA O DIELO Č.: .. / 2015

uzatvorená podľa § 536 a nasledovných paragrafov zákona č. 513/1991 Zb. (Obchodný zákonník) v znení neskorších predpisov medzi:

Zhotoviteľ: Jozef Dolinský

Sídlo: Revúcka 5, 821 08 Bratislava

Zapísaná: v Živnostenskom registri: 102-11346

Zastúpená: Jozef Dolinský

IČO: 32 109 423

DIČ: 1025030633

IČ DPH: SK 1025030633

Bankové spojenie: VÚB, a.s.

Číslo účtu: 1268847012/0200

(ďalej len „zhotoviteľ“)

**Objednávateľ: Spoločenstvo vlastníkov bytov a nebytových priestorov Furdekova 6**

V zastúpení:

Sídlo:

Zapísaná:

Zastúpená:

IČO:

DIČ:

IČ DPH: SK

Bankové spojenie:

Č. účtu:

(ďalej len „objednávateľ“)

Článok I.

Predmet plnenia zmluvy

1. Predmetom plnenia zmluvy je vykonávanie prác (odborných prehliadok, drobných opráv, mazania výťahov a pod.) potrebných k bezpečnej prevádzke výťahov v objekte: Furdekova 6, 851 03 v Bratislave.
2. Cena za dielo resp. práce zahrnuté do paušálu (paušálny mesačný poplatok) je stanovený dohodou vo výške uvedenej v prílohe č. 1, ktorá je súčasťou tejto zmluvy.
3. Zmluvná cena je stanovená dohodou podľa zákona NR SR č. 18/1996 Z. z. o cenách v znení neskorších predpisov.
4. Cena prác a materiálov nezahrnutých do paušálu bude stanovená dohodou na základe cenovej ponuky zhotoviteľa.

Článok II.

Trvanie a zánik zmluvy

1. Zmluva sa uzatvára na dobu neurčitú.
2. Zmluva nadobúda platnosť dňom podpísania všetkými zmluvnými stranami a účinnosť ........................ 2015.
3. Každá zmluvná strana je oprávnená túto zmluvu kedykoľvek vypovedať z akéhokoľvek dôvodu alebo bez udania dôvodu. Výpoveď musí byť písomná a doručená druhej zmluvnej strane, inak je neplatná. V prípade vypovedania tejto zmluvy ktoroukoľvek zmluvnou stranou táto zmluva zaniká uplynutím výpovednej lehoty, ktorá je trojmesačná a začína plynúť prvým dňom kalendárneho mesiaca nasledujúceho po doručení výpovede podľa predchádzajúcej vety.

Článok III.

Nahlasovanie závad

1. Závadu nahlasuje zodpovedný pracovník objednávateľa, mailom alebo telefonicky:
2. .........................
3. Miesto nahlasovania závad určuje zhotoviteľ nasledovne:
4. adresa: J. C. Hronského 6, 831 02 Bratislava
5. tel. /fax: 02/ 44 254 532 alebo 02/ 44 257 392, mail: info.vytahy@gmail.com
6. havarijná služba - vyslobodzovanie osôb: 0905 254 532.

Článok IV.

Práva a povinnosti zmluvných strán

1. Zhotoviteľ sa zaväzuje:
2. vykonať opravu do 24 hodín po nahlásení zodpovedným pracovníkom objednávateľa, za predpokladu, že objednávateľ splní svoje povinnosti uvedené v odseku 2 tohto článku (v prípade, že charakter, závažnosť alebo rozsah opravy neumožní túto lehotu splniť, dohodnú sa zmluvné strany na dlhšej lehote),
3. zabezpečiť za paušálny poplatok práce (opravy, mazanie, údržbu a odborné prehliadky výťahov a pod.) v celom rozsahu dodacích podmienok, ktoré sú uvedené v prílohe č. 2 tejto zmluvy,
4. zabezpečiť opravy výťahov aj pri opravách, ktoré nie sú zahrnuté do paušálu v zmysle dodacích podmienok,
5. zabezpečiť stredné opravy (ďalej len „SO“), generálne opravy (ďalej len „GO“) alebo rekonštrukcie (ďalej len „R“), ktoré sa budú robiť na základe doporučenia odborným pracovníkom, na základe nariadenia pracovníkom Štátneho odborného dozoru (ďalej len „ŠOD“), oprávnenou právnickou osobou na overovanie plnenia požiadaviek bezpečnosti technických zariadení v zmysle § 14 zákona č. 124/2006 Z. z.., alebo na základe termínov doporučených výrobcom,
6. po ukončení SO, GO alebo R po dobu záruky nefakturovať práce za opravy výťahov, na ktoré sa vzťahuje záruka (mimo poškodení spôsobených nesprávnou obsluhou alebo užívaním, neodvrátiteľnou alebo živelnou udalosťou),
7. zabezpečiť odborné skúšky výťahov v termínoch a rozsahu STN 27 4002 a vyhlášky MPSVaR SR č. 508/2009,
8. zabezpečiť písomnú agendu spojenú s prevádzkovaním výťahu (záznamy o opravách, mazaní, odborných prehliadkach a odborných skúškach v revíznych knihách resp. pasporte výťahu),
9. dodržiavať všetky všeobecné záväzné bezpečnostné, protipožiarne a prevádzkové predpisy a normy.
10. Objednávateľ sa zaväzuje:
11. dodržiavať základné povinnosti prevádzkovateľa výťahu v zmysle STN 27 4002,
12. umožniť pracovníkom zhotoviteľa vstup do objektu a strojovne výťahu,
13. predložiť zhotoviteľovi príslušnú dokumentáciu výťahu,
14. v dohodnutom termíne zabezpečiť realizáciu prác, ktoré súvisia s prevádzkou výťahov a nie sú vykonávané zhotoviteľom a zhotoviteľ ich požadoval vykonať (murárske, zasklievacie, klampiarske práce, práce na elektrickom prívode do strojovne a pod.),
15. zabezpečiť a vykonať výhradne zhotoviteľom opravy, SO, GO, R, ktoré sa budú vykonávať na základe doporučenia odborným pracovníkom, na základe nariadenia pracovníkom Štátneho odborného dozoru (ďalej len „ŠOD“), oprávnenou právnickou osobou na overovanie plnenia požiadaviek bezpečnosti technických zariadení v zmysle § 14 zákona č. 124/2006 Z. z.., alebo na základe termínov doporučených výrobcom.
16. Na práce nezahrnuté do paušálu predloží zhotoviteľ cenovú ponuku. Tieto práce budú vykonané na základe objednávky objednávateľa vystavenej na základe predloženej cenovej ponuky.

Článok V.

Preberanie prác

1. Práce zahrnuté do paušálu nie je potrebné odovzdávať/preberať.
2. Práce nezahrnuté do paušálu preberá zodpovedný pracovník objednávateľa po ukončení prác.

Článok VI.

Spôsob fakturácie

1. Práce zahrnuté do paušálu (paušálny poplatok podľa článku I. odsek 2 tejto zmluvy) a materiál použitý pri týchto prácach zhotoviteľ fakturuje objednávateľovi do 7. kalendárneho dňa nasledujúceho mesiaca.
2. Ostatné práce nezahrnuté do paušálu (vykonané na základe objednávky objednávateľa) a materiál použitý pri týchto prácach zhotoviteľ fakturuje do 7 kalendárnych dní po vykonaní a prevzatí prác.
3. Faktúry sú splatné do 14 kalendárnych dní po ich vystavení.

Článok VII.

Záverečné ustanovenia

1. Doplnky a zmeny tejto zmluvy môžu byť vykonané len obojstranne odsúhlasenými písomnými dodatkami. Návrh dodatkov môže predkladať ktorákoľvek zmluvná strana.
2. Súčasťou zmluvy je príloha č. 1, ktorej obsahom je paušálny poplatok a príloha č. 2, ktorej obsahom sú dodacie podmienky a rozsah prác.
3. Zmluva sa vyhotovuje v 2 rovnopisoch, z toho 1 pre zhotoviteľa a 1 pre objednávateľa.

Bratislava ...................... 2015

Zhotoviteľ: Objednávateľ:

............................................................................. .............................................................................

 Jozef Dolinský

 .............................................................................

PRÍLOHA Č. 1

(PAUŠÁLNY POPLATOK)

k zmluve o dielo č. .. / 2015 uzatvorenej dňa ....................... 2015

Článok I.

Základné ustanovenia

1. Paušálny poplatok je stanovený dohodou podľa zákona č. 18/1996 Z. z., vyhlášky MF č. 87/96 Z. z. a to:

|  |  |  |  |  |
| --- | --- | --- | --- | --- |
| **Adresa****/ umiestnenie výťahu** | **Typ výťahu** | **Nosnosť výťahu / počet osôb** | **Počet staníc / nástupíšť** | **Cena za mesiac bez DPH v EUR** |
| Furdekova 6 | A1O | 320/4 | 11/11 | 28,30,- EUR |
| Furdekova 6 | A1O | 500/6 | 11/11 | 28,30,- EUR |

1. K dohodnutej cene bude fakturovaná DPH v súlade s platným znením zákona o DPH.
2. Zmluvná cena sa každoročne upraví na základe miery inflácie vydanej Štatistickým úradom Slovenskej Republiky.

V Bratislave dňa .......................... 2015

Zhotoviteľ: Objednávateľ:

............................................................................. .............................................................................

 Jozef Dolinský

 .............................................................................

PRÍLOHA Č. 2

(DODACIE PODMIENKY)

k zmluve o dielo č. .. / 2015 uzatvorenej dňa .................. 2015

Článok I.

Základné ustanovenia

1. Oprava sa realizuje do 24 hodín po nahlásení závady výťahu objednávateľom tak, aby výťah nebol počas kalendárneho mesiaca mimo prevádzky dlhšie ako 5 dní, pričom deň nahlásenia sa do tejto lehoty nezapočíta.
2. Malé opravy po odbornej prehliadke vykoná zhotoviteľ sám (bez nahlásenia objednávateľa) na základe revízneho protokolu, ktorý vydá odborný pracovník po pravidelnej odbornej prehliadke výťahu, prípadne na základe zistenia opravárom.

Článok II.

Zmena počtu výťahov zaradených do paušálu

1. Pri zmene počtu výťahov zaradených do paušálu je potrebné uzavrieť dodatok k tejto zmluve.
2. Pri zaradení ďalšieho výťahu do paušálu objednávateľ pošle objednávku na zaradenie výťahu do paušálu. Zhotoviteľ zabezpečí individuálnu odbornú prehliadku. Ak budú pri odbornej prehliadke zistené závady, tak na základe revízneho protokolu zhotoviteľ predloží cenovú ponuku. Na základe cenovej ponuky objednávateľ vystaví objednávku na odstránenie týchto závad (odstránenie závad bude fakturované zvlášť). Po odstránení prípadných závad bude výťah zaradený do paušálu na začiatku nasledujúceho kalendárneho mesiaca.

Článok III.

Práce a materiály zahrnuté do paušálu

1. Do paušálu sú zahrnuté nasledovné práce:
2. malé opravy:
	* 1. na zabezpečenie prevádzky schopného stavu výťahu (opravy podľa revíznych protokolov),
		2. na odstránenie závad (poruchové opravy), okrem závad uvedených v článku VI. tejto prílohy,
3. mazanie výťahu,
4. odborné prehliadky a prehliadky výťahovým technikom,
5. nepretržitá havarijná služba (vyslobodenie z výťahu v závislosti od objektívnych príčin a dopravnej situácie- cca. 30min),
6. Do paušálu je zahrnutý drobný spotrebný materiál (skrutky, podložky, matice, krytky),

Článok IV.

Vymedzenie rozsahu malej opravy

1. Malá oprava je oprava výťahu až do rozsahu SO.
2. Malé opravy výťahu (zahrnuté do paušálu) sa robia priamo na mieste alebo aj v dielni na základe revízneho protokolu (preventívna oprava po odbornej prehliadke) alebo za účelom odstránenia vzniknutých závad (poruchová oprava).
3. Do preventívnych (udržiavacích) prác sú zahrnuté všetky nutné opravy, ktorými sa odstraňuje opotrebované zariadenie, kde opotrebovanie vzniklo bežnou prevádzkou výťahu.
4. Práce na odstránení závady, ktorá vznikla dôsledkom zlyhania niektorej časti výťahu, sú zahrnuté do paušálu.

Článok V.

Práce zahrnuté do paušálu podľa jednotlivých častí výťahu

1. Stroj:
2. doplnenie olejom,
3. vymedzenie axiálnej vôle,
4. doplnenie stroja drobnými dielmi (kryty na mazacie otvory na hriadeli motora, kontra matice a pod.; materiál je v cene paušálu),
5. nastavenie brzdy.
6. Elektromotor:
7. nastavenie a vycentrovanie.
8. Elektrické prístroje v strojovni:
9. vyčistenie a nastavenie všetkých prístrojov,
10. opravy všetkých drobných prístrojov vrátane výmeny drobných opotrebovaných dielov (opravy a výmena kontaktov, cievok, krytov),
11. ostatné drobné úpravy robené v súlade s STN,
12. Zariadenia a elektrická inštalácia vo výťahovej šachte:
13. nastavenie, oprava drobných časti prístrojov (poschodové prepínače snímače, svorkovnice, kliny a pod.),
14. drobná oprava elektrickej inštalácie alebo drobných častí,
15. drobná oprava nárazníkov,
16. drobná oprava obmedzovača rýchlosti (ďalej len „OR“),
17. dotiahnutie a doplnenie skrutiek spojov a príchytiek vodítok (materiál je v cene paušálu).
18. Šachta:
19. vyčistenie priehlbne šachty od prevádzkového (nie domového) odpadu,
20. Šachtové uzávierky:
21. nastavenie dvier a poklopov,
22. drobná oprava klinu (materiál je v cene paušálu),
23. drobné opravy dverných uzáver,
24. opravy spínačov.
25. Vonkajšie tlačidlá:
26. nastavenie a oprava,
27. oprava signálnych svetiel.
28. Kabína:
29. oprava a nastavenie pohyblivej podlahy,
30. nastavenie dverí,
31. oprava a nastavenie dverných spínačov,
32. oprava tlačidiel,
33. oprava osvetlenia kabíny,
34. nastavenie zastavovania kabíny,
35. nastavenie závesu (zaistenie proti otáčaniu),
36. oprava klinov (materiál je v cene paušálu),
37. oprava svorkovnice kabíny,
38. nastavenie vodiacich čeľustí,
39. nastavenie magnetu prejazdnej uzávery a odkláňacej krivky.

Článok VI.

Práce nezahrnuté do paušálu

1. Do paušálnej ceny nie sú zahrnuté:
2. odborné a úradné skúšky výťahov,
3. úpravy, ktoré k zvýšeniu bezpečnosti nariadi pracovník ŠOD, Inšpektorátu bezpečnosti práce (ďalej len „IBP“), alebo oprávnená právnická osoba na overovanie plnenia požiadaviek bezpečnosti technických zariadení v zmysle § 14 zákona č. 124/2006 Z. z.., alebo vyplynú zo zmeny technickej normy,
4. opravy, ktoré si vyžadujú SO /stredné opravy/, GO /generálne opravy/ alebo R /rekonštrukcie/ výťahu,
5. odstránenie závad, ktoré boli spôsobené nesprávnou obsluhou, užívaním (poškodenie dverí, tlačidiel, ohradenia a pod.), neodvrátiteľnou alebo živelnou udalosťou,
6. odstránenie následkov havárie, ktoré boli spôsobená (obsluhou) nesprávnou manipuláciou so zariadením výťahu,
7. výmena nosných prostriedkov,
8. výmena PVC alebo gumy na podlahe výťahu.
9. dielenská oprava stroja (vybehané klzné ložisko závitovky, hriadeľ, vôľa v ozubení súkolia a pod.) trakčných kôl, bubnov a bŕzd,
10. dielenská oprava elektromotora (prepuzdrovanie, previnutie, a pod.),
11. vyhotovenie nových šachtových uzáver, vrátane ich usadenia, výmena za iný typ,
12. výmenu kladky OR /obmedzovača rýchlosti/ alebo výmenu celého OR,
13. dielenská oprava kabíny,
14. Osvetlenie nástupíšť zaistí objednávateľ na svoje náklady.
15. Pokiaľ nie je vyslovene uvedené inak, tak materiál a mazacie prostriedky (použité pri prácach zahrnutých do paušálu) nie sú zahrnuté do ceny paušálu.

Článok VII.

Mazanie výťahu

1. Do mazania výťahu sú zahrnuté nasledovné práce:
2. mazanie vodítok kabíny,
3. mazanie vodítok vyvažovacieho závažia,
4. mazanie oporného ložiska stroja,
5. mazanie odkláňacích kladiek,
6. mazanie závesných kladiek kabíny,
7. mazanie závesných kladiek vyvažovacieho závažia.

Článok VIII.

Odborné prehliadky (revízie)

1. Podľa vyhlášky MPSVaR SR 508/2009 Z. z. (na zaistenie bezpečnosti a ochrany zdravia pri práci a bezpečnosti technických zariadení) a v rozsahu STN 27 4002 sa odborná prehliadka vykonáva u výťahov druhu A1O každý tretí mesiac.
2. Obdobie medzi dvomi odbornými prehliadkami (revíziami) môže byť prekročené najviac o jeden mesiac. Rozsah odbornej prehliadky ustanovuje STN 27 4002 a STN 27 4007, pričom do revíznej knihy sa zapíše výsledok odbornej prehliadky.

V Bratislave dňa ...................... 2015

Zhotoviteľ: Objednávateľ:

............................................................................. .............................................................................

 Jozef Dolinský

 .............................................................................